recursal/SuperWikiNEXT-32B huggingface dataset:
>== நாய் தகவல்தொடர்பு == நாய்களுக்கிடையே நிகழும் பரிமாற்றம் நாய் தகவல்தொடர்பு எனப்படும். மேலும் நாய்கள் மனிதர்களிடையே நிகழும் பரிமாற்றமும் நாய் தகவல்தொடர்பு என்றே அழைக்கப்படும். விழி அசைவு முகத்தோரணை குரலாக்கம் உடல்மொழி உள்ளிட்ட நடத்தைகளும் வாசனை வெளியேற்றம் இன ஈர்ப்புசுரப்பு சுவை அறிதல் மூலமாக தொடர்புகொள்கின்றன. மனிதர்கள் நாய்களுடன் குரலாக்கம் கைசைகை உடல்மொழி மற்றும் தொடுதல் மூலமாக தொடர்புகொள்கின்றனர்.
பொருளடக்கம் [மறை] 
1 தகவல்தொடர்பு வழிமுறைகள்
2 அடிப்படை
3 கருதுகோள்கள்
4 மேற்கோள்கள்
தகவல்தொடர்பு வழிமுறைகள்[மூலத்தைத் தொகு]
காணல்
கேட்டல்
நுகல்தல்
தொடுதல்
அடிப்படை[மூலத்தைத் தொகு]
மனிதர்கள் மற்றும் நாய்கள் தனித்தனியாக தங்களுக்கிடையே தகவல் பரிமாற்ற அமைப்புமுறைகள் இருந்தாலும் நாய்கள் மனிதர்களை சார்ந்து வாழ்வதால் அவை மனிதர்களுடனான தகவல்தொடர்பினை பரிணாம வழியில் சிறப்பாக பெற்றுள்ளன.இதன் மூலம் மனிதர்கள் உருவாக்கும் துாண்டல்களை உணரவும் பதிலளிக்கவும் செய்கின்றன.
கருதுகோள்கள்[மூலத்தைத் தொகு]
கீழ்காணும் நான்கு கருதுகோள்களின் அடிப்படையில் இந்த கண்டுபிடிப்புகள் செய்யப்பட்டுள்ளன. 1. மனிதர்களுடனான தொடர்புகளால் நாய்கள் மனிதர்களின் சமூக வெளிப்பாடுகளுக்கு பதிலளிக்க ஆக்கல் நிலையுறுத்தல் மூலம் கற்றுக்கொள்கின்றன.[1]
2. நாய்கள் கொல்லைப்படுத்தல் (domestication) செய்யும்போது அவை மனிதர்களின் மீதான அச்சம் நீங்கியது மட்டுமின்றி மனிதர்களுடன் தகவல்பரிமாற்றத்தில் இருந்த புதிர் விடுவிக்கவும் கற்றுக்கொண்டன.[2] 3 மனிதர்களுடனான நாய்களின் சகபரிணாமம்(co-evolution) அவற்றின் உணரிய எந்திரத்தின்(cognitive machinary)மூலம் மனித சமூக வெளிப்பாடுகளை அறிந்துகொள்ள மட்டுமல்ல அவர்களின் மனஉணர்வுகளை அறியவும் செய்தன.[3] 4. மனிதர்களின் உடல்மொழி தகவல்தொடர்பினை அறியவும் அவை முக்கியத்துவம் கொடுத்தன.
மேற்கோள்கள்[மூலத்தைத் தொகு]
Jump up ↑ Udell, M.A.R. Wynne, C.D.L. 2008. A review of domestic dogs' (Canis familiaris) human-like behaviors: or why behavior analysts should stop worrying and love their dogs. Journal of the Experimental Analysis of Behavior 89, 247–261 Jump up ^
Jump up ↑ Hare, B. 2007. From nonhuman to human mind: what changed and why? Current Directions in Psychological Science 16, 60–64 Jump up ^ Hare, Brian; Tomasello, Michael (2005). "Human-like social skills in dogs?". Trends in Cognitive Sciences. 9 (9): 439. PubMed. doi:10.1016/j.tics.2005.07.003.
Jump up ↑ Miklósi, Á. Polgárdi, R. Topál, J. Csányi, V. 2000. Intentional behaviour in dog–human communication: an experimental analysis of "showing" behaviour in the dog. Animal Cognition 3, 159–166 Jump up ^ Miklósi, Á. Topál, J. Csányi, V. 2004. Comparative social cognition: what can dogs teach us? Animal Behaviour 67, 995–1004 Jump up ^

[[பகுப்பு:நடம்தையியல்]]
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Lepturacanthus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சாவாளை** (*Lepturacanthus savala*) என்பது கொண்டல் இன மீன் ஆகும். இது இந்தியப் பெருங்கடலிலும், மேற்கு பசிபிக் பெருங்கடலிலும் கிழக்கு ஆஸ்திரேலியா ஆத்திரேலியா வரை காணப்படுகிறது. இவை 100 m (330 அடி) ஆழமான நீரில் வாழ்கின்றன. இவை அதிகபட்சமான 100.0 cm (39.4 அங்) நீளம் வரையும், 11.0 kg (24.3 lb) எடை வரையும் எட்டுகின்றன. இவை ஒடுடைய கணுக்காலிகள், சிறிய மீன்கள் போன்றவற்றை உண்கின்றன. குறிப்பாக இவை இறால்களைப் பிடிக்க இரவில் நீரின் மேற்பரப்பிற்கு வருகின்றன.

குறிப்புகள்
-----------

1. 1 2  Froese, Rainer and Pauly, Daniel, eds. (2015). "*Lepturacanthus savala*" in FishBase. March 2015 version.
2. ↑
**வெள்ளையன்கள்** என்றும் **புல்வெளியாள்கள்** என்றும் **நுனிச்சிறகன்கள்** என்றும் அழைக்கப்படும் பட்டாம்பூச்சிக் குடும்பத்தின் கீழ் 76 பேரினங்களும் 1,100 சிற்றினங்களும் வருகின்றன. இப்பட்டாம்பூச்சிகள் ஆப்பிரிக்கக் கண்டத்திலும் ஆசியக்கண்டத்திலும் வெப்பமண்டலங்களில் காணப்படுகின்றன. சில இனங்கள் மட்டும் வட அமெரிக்காவில் இருக்கின்றன. இவற்றின் மாறுபட்ட நிறத்தைத்தரும் நிறமிகள் கழிவுகளிலிருந்து பெறப்படுகின்றன.

புறத்தோற்றம்
------------

இப்பட்டாம்பூச்சிகள் மஞ்சள், வெள்ளை ஆகிய நிறங்களிலான இறக்கைகளையும், அவற்றின்மீது சிவப்பு, கறுப்பு, ஆரஞ்சு, பழுப்பு நிறத்திட்டுக்களையும் கொண்டிருக்கின்றன. மேலிறக்கைகள் அடியில் அகலமாகவும் நுனியில் குறுகியும் நீண்டும் உள்ளன. பின்னிறக்கைகள் வட்டமாகவோ வளைந்த விளிம்புடனோ காணப்படுகின்றன. பின்னிறக்கைகள் அடிவயிற்றைச்சுற்றி அமைந்திருக்கின்றன. அதனால் அவை இறக்கைகளை மடித்து அமர்ந்திருக்கும்போது அப்பகுதி மறைந்தே இருக்கும். இவற்றின் கால்கள் நன்றாக வளர்ந்திருக்கின்றன. கூட்டுக்கண்கள் வெளிர்மஞ்சளாகவோ வெளிர்நீலமாகவோ சாம்பல்நிறத்திலோ காணப்படும். நெஞ்சு நடுத்தரமாகவும் அடிவயிறு நீண்டும் குறுகியும் பொதுவாக காணப்படும். ஆனால் செஞ்சிறகன், கொன்னை வெள்ளையன் முதலிய சில இனங்களின் நெஞ்சு தடித்தும் அடிவயிறு சிறிதாகவும் இருக்கும். ஆண்பூச்சிகளின் இறக்கைகள் பெண்பூச்சிகளைக்காட்டிலும் பெரிதாக இருக்கும். பளிச்சென்ற நிறத்தில் குறுகலான திட்டுக்களைப்பெற்றிருக்கும். பெண்பூச்சிகள் மங்கலான பல திட்டுக்களைப்பெற்றிருக்கின்றன.

வாழிடங்கள்
----------

அனைத்துவகை இடங்களிலும் வாழ்ந்தாலும் இப்பட்டாம்பூச்சிகள் பொதுவாக வெயிலை நாடுகின்றன.

நடத்தை
------

சுற்றும் வெள்ளையன், ஆரஞ்சு நுனிச்சிறகன் முதலிய சில இனங்கள் முன்னிறக்கைகளைப் பின்னிறக்கைகளுக்கு நடுவே வைத்தவாறு அமரும். வெயில்காயும்போதும் இறக்கைகளை மடித்தே உட்காரும். பறக்கும்விதம் இனத்துக்கினம் மாறுபடும். மந்தமானதுமுதல் மிகவிரைவானதுவரை இருக்கும். தரையையொட்டி குறுஞ்செடிகளையொட்டியே பெரும்பாலானவை காணப்படும். ஆண்பூச்சிகள் திறந்தவெளிகளை விரும்பும், சேற்றுமண்ணில் உப்புக்களுக்காக உறிஞ்சும். பெண்பூச்சிகள் நிழலை நாடும். பருவகாலத்துக்கேற்றாற்போல ஆண்-பெண் பூச்சிகளில் தோற்றமாற்றங்கள் காணப்படும்.

குறிப்புகள்
-----------

1. ↑  DeVries P. J. in Levin S.A. (ed) 2001 The Encyclopaedia of Biodiversity. Academic Press.
2. ↑  Carter, David (2000). *Butterflies and Moths.*

மேற்கோள்கள்
-----------

* முனைவர் பானுமதி (2015). *வண்ணத்துப்பூச்சிகள்: அறிமுகக் கையேடு*. சென்னை: கிரியா. பன்னாட்டுத் தரப்புத்தக எண்:9789382394136.

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Pieridae***

விக்கிமீடியா பொதுவகத்தில்,  
 ***Pieridae***   
என்பதின் ஊடகங்கள் உள்ளன.
**பயிற்சி** என்பது தொழில் சார்ந்த நுணுக்கங்களைக் கற்றுக்கொடுக்க ஏற்கனவே அத்தொழிலில் திறன் பெற்றவர்களால் வழங்கப்படும் தகவல் அல்லது திறன் பரிமாற்றம் ஆகும். பயிற்சி வழங்கப்படுவதற்கும் பயிற்சி பெறுவதற்கும் குறிப்பிட்ட நோக்கம் இருக்கும்.

பயிற்சி வகைகள்
--------------

1. பணிமுன் பயிற்சி
2. பணியிடைப் பயிற்சி
3. தயாரிப்புப் பயிற்சி
4. அன்றாடப் பயிற்சி

### பணிமுன் பயிற்சி

பணிக்குச் செல்வதற்கு முன்பு அப்பணி தொடர்பான விதிமுறைகள், அப்பணியில் எவ்வாறு நடந்து கொள்ள வேண்டும் என்பது குறித்த வழிகாட்டுதல்கள், பணியின் மூலம் தனி நபரும் சமூகமும் அடையும் பயன்கள், பணியில் எதிர்கொள்ளும் சவால்கள், முந்தைய ஆளுமைகள் குறித்த அறிமுகங்கள் ஆகியன இப்பயிற்சியில் முக்கிய கருத்தூடாட்டப் பொருள்களாக அமையும்.

### பணியிடைப் பயிற்சி

பணிபுரிந்து கொண்டிருக்கும் பொழுது ஒருவர் பணிவிதிமுறையின் அடிப்படையிலோ, தன்னார்வமாகவோ பணி குறித்த தற்போதைய மாற்றங்களை அறிந்து கொண்டு தங்கள் திறமைகளைச் சமூகம் எதிர்பார்க்கும் அளவிற்கு வெளிப்படுத்த வழங்கப்படும் பயிற்சி இதுவாகும்.

### தயாரிப்புப் பயிற்சி

ஒரு தேர்வு அல்லது போட்டியில் வெற்றிபெறும் பொருட்டு தனிப்பட்ட விருப்பத்தின் பேரில் குறிப்பிட்ட பொருள் சார்ந்து வழங்கப்படும் அல்லது எடுத்துக்கொள்ளப்படும் பயிற்சி இதுவாகும்.

### அன்றாடப் பயிற்சி

உடல் நலம் பேணுதல், தங்கள் திறமையைத் தக்கவைத்தல் ஆகியவற்றின் அடிப்படையில் நாள்தோறும் மேற்கொள்ளும் பயிற்சி. எ.கா. யோகா, விளையாட்டு வீரர் மேற்கொள்ளும் பயிற்சி

பயிற்சி நிறுவனங்கள்
-------------------

ஒவ்வொரு துறை சார்ந்தும் பயிற்சியளிப்பதற்கென அரசு மற்றும் தனியார் சார்பில் பயிற்சி நிறுவனங்கள் உள்ளன. அவற்றுள் சில.

| பயிற்சி நிறுவனம் | இடம் | பயிற்சி பெறுபவர்கள் |
| --- | --- | --- |
| இலால் பகதூர் சாஸ்த்திரி தேசிய நிருவாகக் கல்வியகம் | முசோரி, உத்தர்காண்ட் | இந்திய ஆட்சிப் பணியாளர்கள் |
| தேசியக் கல்வியியல் ஆராய்ச்சி மற்றும் பயிற்சி நிறுவனம் | புதுதில்லி | ஆசிரியர்கள்/கல்வியாளர்கள் |
| மாநிலக் கல்வியியல் ஆராய்ச்சி மற்றும் பயிற்சி நிறுவனம் | சென்னை | ஆசிரியர்கள்/கல்வியாளர்கள் |

மேற்கோள்கள்
-----------

1. ↑  "LBSNNA". *அரசு*. 2017-05-03. 3 மே 2017 அன்று பார்க்கப்பட்டது.
2. ↑  "NCERT". *அரசு*. 4 மே 2017 அன்று பார்க்கப்பட்டது.
3. ↑  "TNSCERT". *அரசு*. 2017-05-07 அன்று மூலம் பரணிடப்பட்டது. 4 மே 2017 அன்று பார்க்கப்பட்டது.
**காட்சு (**Qods ; பாரசீக மொழி: قدس‎, பிற பெயர்கள் : சாரியி காட்சு = காட்சு நகரம் (Shahr-e Qods) ; முந்தையப் பெயர்கள் : Karaj, Qal‘eh Hasan, Qal‘eh-ye Ḩasan Khān) என்று அழைக்கப்படும் நகரமானது, கோட்சு கவுண்டியில் இருக்கும் நகரம் ஆகும். மேலும், அந்த கவுன்டியின் தலைநகரமாகவும் இருக்கிறது. 2006 ஆம் ஆண்டு எடுக்கப்பட்ட மக்கள் தொகைக் கணக்கெடுப்பின்படி, இந்நகரத்தின் மக்கள் தொகை 229,354 நபர்கள் ஆகும். இந்நபர்கள் 60,331 குடும்பங்களில் வாழ்ந்தனர். 1989 ஆம் ஆண்டில் கோட்ஸ் அதிகாரப்பூர்வமாக நகராட்சியாக மாறியது. பாரசீக வளைகுடா புரோ லீக் (Persian Gulf Pro League) அணியான பேக்கன், இங்குள்ள சாகரே கோட்சு மைதானத்தினால் விளையாடுகிறது.

கல்வி
-----

இந்த நகரத்தில் மூன்று பல்கலைக் கழகங்கள் உள்ளன: இசுலாமிய ஆசாத் பல்கலைக்கழகம், சாகர்-ஈ கோட்சின் கிளை, பயன்பாட்டு அறிவியல், தொழில்நுட்ப பல்கலைக்கழகம், பயாம்-இ-நூர் பல்கலைக்கழகம் ஆகிய புகழ் பெற்ற கல்வியகங்கள் உள்ளன.

மக்கள் தொகை
-----------

2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில் இந்த நகரம் இருபத்தியெழாவது இடத்தினைப் பெறுகிறது. 2006 ஆம் ஆண்டு மக்கள் தொகை கணக்கெடுப்பின்படி, இந்த நகரத்தில் 60,331 குடும்பங்கள் இருந்தன. அந்த குடும்ப உறுப்பினர்களின் எண்ணிக்கை 229,354 ஆக, மக்கள் தொகைக் கணக்கெடுப்பின் படி இருந்தது. பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில் ஒவ்வொரு ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. இந்த நகரத்தில் பல்வேறு மொழியிலானப் பாரம்பரிய குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், பல்வேறு எந்த வகையான சமூக சீரமைப்புடன் தொடர்புடையவர்களை விடவும், அதிக முக்கியத்துவத்தை, தமது குடும்ப வழித்தோன்றல்களுக்குக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை உறவுப் பிணைப்புகள் உறுதியுடன் இருக்கின்றன. மேலும், அவரவர் நடத்தும் தொழில்களிலும் குடும்ப உறுப்பினர்கள் பின்னிப்பிணைந்து சமூகத்தில் நன்மதிப்பைப் பெறுகின்றனர். 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 309,605 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி, 2011 ஆம் ஆண்டு, 283,517 நபர்கள் இருந்தார்கள். தற்பொழுதுள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +9.20% அதிகரித்துள்ளது.

குறிப்புகள்
-----------

1. ↑  "قدس". March 28, 2016 அன்று மூலம் பரணிடப்பட்டது. March 26, 2016 அன்று பார்க்கப்பட்டது.
2. ↑
3. ↑  Asia-Pacific Population Journal, United Nations. "A New Direction in Population Policy and Family Planning in the Islamic Republic of Iran". 14 February 2009 அன்று மூலம் பரணிடப்பட்டது. 14 April 2006 அன்று பார்க்கப்பட்டது.
4. ↑  "Iran – population". Countrystudies.us. 18 June 2011 அன்று பார்க்கப்பட்டது.
5. ↑

வெளி இணைப்புகள்
---------------

* ரெட் கிரசண்ட் - ஷாஹ்யார் & ஷாஹர்-இ கோட்ஸ் பல்கலைக்கழகம்
**பொய் மான் கரடு** என்பது தமிழகத்தின், சேலம் மாநகரித்திலிருந்து சுமார் 9 கி.மீ. தொலைவில் சேலம்-நாமக்கல் தேசிய நெடுஞ்சாலையில் பனைமரத்துப்பட்டி அருகே அமைந்துள்ள ஒரு இடமாகும். சமவெளிப் பகுதியிலிருந்து கிழக்கு நோக்கி உள்ள மலைத்தொடரில் இரண்டு பாறைகளுக்கு இடையே உள்ள ஓரு குகையில் மான் இரு கொம்புகளுடன் இருப்பது போன்ற தோற்றம் காணப்படுகிறது. இந்த மலைத்தொடர் குகைக்கு அருகில் சென்று பார்த்தால் மான் எதுவும் இருக்காது. இது ஒரு பொய் தோற்றமாகும். சேலம் நகரிலுள்ள இந்த இடம் பல சிறப்பு அம்சங்கள் கொண்ட ஒரு சுற்றுலாத்தலமாக மாற்றம் பெற்றுள்ளது.

இதுகுறித்து நிலவும் கதை
-----------------------

இராமனையும் சீதையையும் பிரிக்கும் என்னத்துடன் மானாக உருமாறிவந்தான் மாரீசன். அந்த மானைக் கண்டு சீதை அதைப் பிடித்துத் தர இராமனை வேண்டினாள். அவளின் ஆசையை நிறைவேற்ற அந்த மானை இராமன் விரட்டிச் சென்ற இராமன் அந்த மாரீசனாகிய மானைக் சென்றான். பிறகு மாரீசன் என்று உணர்ந்த இராமன் மானுக்கு இந்த கரட்டில் மோட்சம் அளித்ததாக ஒரு கதை இங்கு உண்டு.

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**பொய்மான் கரடு** |

பரவலர் பண்பாட்டில்
------------------

பொய்மான் கரடு என்ற பெயரில் கல்கி கிருஷ்ணமூர்த்தியால் ஒரு கதை எழுதப்பட்டுள்ளது.

மேற்கோள்
--------

1. ↑  பொய்மான் கரடு (1961). *சேலம் மாவட்டம்*. சென்னை: பாரி நிலையம். பக். 138.

* "Salem". Falling Rain Genomics, Inc. பார்த்த நாள் ஜனவரி 30, 2007
* Salem, Tamil Nadu travel guide from Wikivoyage
**அழும் பெண்** (The Weeping Woman) என்பது, பெயர்பெற்ற ஓவியரான பாப்லோ பிக்காசோ வரைந்த ஒரு நெய்யோவியம் ஆகும். 60 X 49 சமீ (23 ⅝ х 19 ¼ அங்) அளவு கொண்ட இது பிரான்சில் 1937ம் ஆண்டு வரையப்பட்டது. இந்த விடயம் தொடர்பில் பிக்காசோ மிகுந்த ஆர்வம் கொண்டிருந்ததோடு அந்த ஆண்டில் இதே விடயத்தைப் பல தடவைகள் வரைந்தார். இத்தொகுதியில் இறுதியானதும், விரிவானதும் இந்த ஓவியம் ஆகும். இது 1987 இலிருந்து இலண்டனிலுள்ள டேட் நிறுவனத்தில் சேகரிப்பில் இருந்து வருகிறது.

குவெர்னிக்காவின் தொடர்ச்சி
--------------------------

அழும் பெண் தொடர் ஓவியங்கள் பிக்காசோவின் மிகவும் புகழ் பெற்ற ஓவியமான குவெர்னிக்காவில் காட்டப்பட்ட துன்பியலின் கருப்பொருட் தொடர்ச்சி ஆகும். அழும் பெண்ணின் உருவத்தில் கருத்தைச் செலுத்தியதன் மூலம், பிக்காசோ, எசுப்பானிய உள்நாட்டு யுத்தத்தின் விளைவுகளில் நேரடியாகக் கவனம் செலுத்தாமல், துன்பப்படுவதன் பொதுவான தோற்றத்தைக் கவனத்தில் எடுத்துள்ளார். 

இவ்வோவியத் தொடருக்கான மாதிரியாக இருந்தவர் டோரா மார் என்பவர். பிக்காசோ இவரை 1936ல் சந்தித்தபோது இவர் தொழில்முறை ஒளிப்படப்பிடிப்பாளராக இருந்தார். 1937ல் பிக்காசோ குவெர்னிக்காவை வரைந்தபோது அதன் தொடர்ச்சியான கட்டங்களை ஒளிப்படம் எடுக்க இவர் மட்டுமே அனுமதிக்கப்பட்டார்.
ஐக்கிய அமெரிக்காவின் அணுக்கரு கட்டுப்பாட்டு ஆணையம் வெளியிட்டுள்ள அழுத்தநீர் அணு உலையின் கலன்களின் படிமம்.
**அழுத்த நீர் அணு உலை**கள் (*Pressurized water reactor*, **PWR**s) மேற்கத்திய அணு மின் நிலையங்களில் பெரும்பான்மையானதும் வெப்பக்கடத்தியாக நீரைப் பயன்படுத்தும் மூன்று வகை மென்னீர் அணு உலைகளில் ஒன்றுமாகும்; மற்றவை கொதிநீர் அணு உலைகளும் (BWRs) மற்றும் உய்யமிகை நீர் அணு உலைகளும் (SCWRs) ஆகும். ஓர் அழுத்த நீர் அணு உலையில் முதன்மை வெப்பமாற்றி அல்லது குளிர்வியான (நீர்) மிகுந்த அழுத்தத்தில் அணுஉலையின் உள்ளகத்திற்கு பீய்ச்சப்பட்டு அங்கு அணுக்களின் பிளவினால் வெளிப்படும் ஆற்றலால் சூடாக்கப்படுகிறது. இவ்வாறு சூடாக்கப்பட்ட நீர் ஓர் நீராவி ஆக்கிக்கு செலுத்தப்பட்டு அங்கு வெப்ப ஆற்றல் மாற்றமடைந்து நீராவி உருவாகிறது. இந்த நீராவி சுழலி மின்னாக்கிகளில் செலுத்தப்பட்டு மின்சாரம் உண்டாக்கப்படுகிறது. கொதிநீர் அணு உலைகளைப் போலன்றி வெப்பமாற்றியாக நீர் பயன்படுத்தும்போது உயர் அழுத்தத்தில் இருப்பதால் அணுஉலையின் உள்ளகத்தில் நீர் கொதிப்பதில்லை. அனைத்து மென்னீர் அணுஉலைகளிலும் சாதாரண மென்னீர் குளிர்வியாகவும் நியூத்திரன் மட்டுப்படுத்தியாகவும் பயன்படுத்தப்படுகிறது.

அழுத்த நீர் அணுஉலைகள் துவக்கத்தில் அணுக்கருத்திறன் நீர்மூழ்கிக் கப்பல்களை இயக்க வடிவமைக்கப்பட்டன; முதன்முதலாக ஷிப்பிங்போர்ட் அணுமின் நிலையத்தில் பயன்படுத்தப்பட்டது.

ஐக்கிய அமெரிக்க நாட்டில் இயங்கும் அழுத்தநீர் அணுஉலைகள் இரண்டாம் தலைமுறை அணு உலைகள் எனக் கருதப்படுகின்றன. உருசியாவின் விவிஈஆர் அணுஉலைகளும் இவ்வாறானதே. பிரான்சு|பிரான்சின் மின்னுற்பத்தியில் பெரும் பங்கு வகிப்பது அழுத்த நீர் அணு உலைகளே.

வரலாறு
------

அமெரிக்கா 1954 முதல் 1974 வரை அழுத்தநீர் அணு உலைகளை இயக்கி வந்தது. திரீ மைல் தீவு அணு மின் நிலையம் துவக்கத்தில் TMI-1 மற்றும் TMI-2 என பெயரிடப்பட்ட இரு அழுத்த நீர் அணு உலைகளை இயக்கி வந்தது. TMI-2 அணு உலையில் 1979ஆம் ஆண்டில் ஏற்பட்ட விபத்தின் பின்னணியில் புதிய அணு உலைகளின் கட்டுமானம் ஐக்கிய அமெரிக்காவில் நிறுத்தப்பட்டது. .

வடிவமைப்பு
----------

அழுத்த நீர் அணுஉலையில் ஆற்றல் பரிமாற்றங்கள் குறித்த சித்திர விளக்கம். முதன்மை குளிர்விப்பான் செம்மஞ்சள் வண்ணத்திலும் இரண்டாம் நிலை குளிர்விப்பான் (நீராவியும் பின்னர் ஊட்டுநீரும்) நீல வண்ணத்திலும் காட்டப்பட்டுள்ளன.

மேற்கோள்கள்
-----------

1. ↑  Mosey 1990, pp.69–71
2. ↑  "50 Years of Nuclear Energy" (PDF). IAEA. 2008-12-29 அன்று பார்க்கப்பட்டது.

வெளியிணைப்புகள்
---------------

* Nuclear Science and Engineering at MIT OpenCourseWare.
* Document archives at the website of the United States Nuclear Regulatory Commission.
* Operating Principles of a Pressurized Water Reactor (YouTube video).
**நாரத கான சபா** (**Narada Gana Sabha**) தமிழ்நாட்டின் தலைநகராம் சென்னை ஆழ்வார் பேட்டையில் இயங்கும் புகழ் பெற்ற இயல், இசை, நாடக மன்றங்களில் ஒன்றாகும். நாரத கான சபாவில் ஆண்டுதோறும் மார்கழி மாத இசைப் பெருவிழாக்கள் நடைபெறுவது சிறப்பாகும்.

வரலாறு
------

நாரத கான சபா, சென்னை நகரத்தின் மைலாப்பூர் பகுதியில் உள்ள வி. எம். தெருவில் 9 பிப்ரவரி 1958ல் நிறுவப்பட்டது. பின்னர் மூன்று ஆண்டுகள் கழித்து வித்வத் சபையின் அரங்கத்திற்கு, நாரத கான சபா இடம் மாற்றப்பட்டது. 1972ல் பிப்ரவரி 1988ல், சென்னை, டி. டி. கிருஷ்ணமாச்சாரி சாலையில் (டி.டி.கே சாலை) சபாவின் பெயரில் நிலம் வாங்கி, அதில் கட்டிடம் கட்டிக் கொண்டு நாரத கான சபா தொடர்ந்து செயல்பட்டு வருகிறது.

நிகழ்ச்சிகள்
------------

நாரத கான சபா கர்நாடக இசை, இந்தியப் பாரம்பரிய நாட்டியங்கள் மற்றும் நாடகங்களை நடத்துவதுடன், ஆன்மீக மற்றும் சமயச் சொற்பொழிவுகளும் நடத்துகிறது.  இம்மன்றத்தின் ஆண்டு விழா நிகழ்ச்சியின் போது இயல், இசை, நாடகங்களை நடத்தி கலைஞர்களை ஊக்கிவிக்கிறது.

### நாட்டிய அரங்கம்

நாரத கான சபா இந்தியப் பாரம்பரிய நடன நிகழ்ச்சிகளை நிகழ்த்தும் வகையில் நாட்டிய அரங்கம் எனும் தனிப்பிரிவு செப்டம்பர், 1995 முதல் இயக்குகிறது.

அடிக்குறிப்புகள்
----------------

1. ↑  S. Muthiah (2004). *Madras Rediscovered*. East West Books (Madras) Pvt Ltd. பக். 273. பன்னாட்டுத் தரப்புத்தக எண்:81-88661-24-4.
2. 1 2 3  "Narada Gana Sabha to celebrate golden jubilee next month". *தி இந்து*. January 25, 2008. Archived from the original on ஜனவரி 29, 2008. .
3. ↑  "Narada Gana Sabha". Chennai December Music Season 2010.
4. ↑  Saranyan, Vidya (August 11, 2011). "Come, see them dance a story". *The Hindu*. .
5. ↑  Natyarangam

வெளி இணைப்புகள்
---------------
**சாவானா மில் படுகொலைப் பாட்டு** என்பது நாட்டார் கதைப்பாடல்களின் ஒரு வகையான கொலைச் சிந்தினைச் சேர்ந்தது. புதுவையில் பிரான்ஸ் அரசு தொழிலாளர்களின் போராட்டதை அடக்க துப்பாக்கி சூடு நடத்தினர். இதனை பாரதிதாசன் எழுதியுள்ளார்.

நிகழ்வு
-------

19-ம் நூற்றாண்டின் இறுதியில் பிரான்ஸ் அரசு புதுவையில் பெரிய பஞ்சாலையைத் தொடங்கியது. அதற்கு சாவானா டெக்ஸ்டைல்ஸ் மில் என பெயரிடப்பட்டது. அக்காலத்தில் ஆசிய நாடுகளிலேயே பெரிய பஞ்சாலைகளாகச் சென்னை பக்கிங்ஹாம் கர்நாட்டிக் மில்லும் புதுவை சாவானா டெக்ஸ்டைல்ஸ் மில்லும் விளங்கின. 

1900-லிருந்து 1935 வரை சாவானா மில்லில் தொழிலாளர் சங்கம் இல்லை. தொழிலாளர்கள் தங்களுடைய தேவைகளை மேலதிகாரிகளுக்கு கூற ஒன்றிணைந்து சிறுசிறு போராட்டம் செய்து வந்தனர். ரேடியர் மில்லில் தொடங்கிய சம்பளப் போராட்டம், 1935-ம் ஆண்டு பிப்ரவரி மாதம் நான்காம் தேதியில், 10 மணிநேர வேலை உள்ளிட்ட பல கோரிக்கைகளை முன்வைத்துப் போராடத் தொடங்கினர். 

மக்கள் தலைவர் வ. சுப்பையா ஜூலை மாத கடைசி வாரத்தில் மூன்று தொழிற்சாலை தொழிலாளிகளையும் இணைத்துப் போராடினார். அப்போதைய புதுவை பிரான்சு அரசு போராடும் தொழிலாளிகள் மீது இராணுவத்தினரைக் கொண்டு சுட்டது. இந்த தாக்குதலில் 12 தொழிலாளர்கள் கொல்லப்பட்டனர். பலர் படுகாயமடைந்தனர்.

கொலைச் சிந்து
-------------

1936-ம் ஆண்டு ஜூன் 30-ம் தேதி நடைபெற்ற துப்பாக்கிச் சூட்டில் கொல்லப்பட்ட தொழிலாளர்களை மையமாக கொண்டு புதுவைக் கவிஞர் பாரதிதாசன் கொலைச் சிந்து பாடினார்.

ஆதாரங்கள்
---------

1. ↑
**சாவகச் சருகுமான்** (*Java mouse-deer*) என்பது திராகுலிடே குடும்பத்தில் உள்ள இரட்டைப்படைக் குளம்பியான சருகுமான் சிற்றினமாகும். இது முதிர்ச்சி அடையும் போது, ஒரு முயலின் அளவு இருக்கும். இது தற்போது வாழும் மிகச் சிறிய குளம்பி ஆகும். இவை சாவகம் மற்றும் பாலியில் உள்ள காடுகளில் காணப்படுகின்றன. இருப்பினும் அங்கு காணப்படுவது குறித்து சரிபார்க்கப்படவில்லை.

விளக்கம்
--------

சாவகச் சருகுமான்களின் உடல் சற்று உருண்டு திரண்டு இருக்கும். என்றாலும் இவற்றின் கால்கள் இந்திய சருகுமான்களைப் போல மெலிந்த கால்களைக் கொண்டுள்ளன. இவற்றின் உடலிர் உள்ள உரோமங்கள் காவி நிறமுடையனவாகவும், ஆங்காங்கே வெண் புள்ளிகளைக் கொண்டனவாக இருக்கும்.

இந்த இன சருகு மான்களுக்கு கோரைப் பற்கள் தந்தம் போல நீண்டு வளர்ந்து இருக்கும். இவை நீண்ட வளை தோண்டி அதனுள் வாழும். உணவிற்காக மட்டுமே இரவில் அதிலிருந்து வெளிவரும். புற்களையும், இலைகளையும், தரையில் விழுந்திருக்கும் பழங்களையும் உணவாக கொள்ளும்.

இவை கூட்டமாக வாழ்வதில்லை. இனப்பெருக்கக் காலத்தில் மட்டும் ஆணும் பெண்ணும் சேர்ந்து காணப்படும். இவற்றின் கர்பக் காலம் பொதுவாக 4.5 மாதங்கள் அல்லது 144 நாட்கள் ஆகும். கர்ப காலம் முடிந்த பிறகு ஒரு குட்டியை ஈனும். புதிதாகப் பிறந்த மான் குட்டியின் சராசரி நிறை 370 கிராம் (13 அவுன்ஸ்) ஆகும். மேலும் இந்த குட்டிகள் பிறந்த 30 நிமிடங்களுக்குள் நிற்கும் திறன் கொண்டவை. மான் குட்டிகள் இரண்டு வாரங்களுக்குள் திட உணவை உண்ணும் திறன் கொண்டவை. சராசரியாக, ஆண் மற்றும் பெண் இருபாலின மான்களும் பாலியல் முதிர்ச்சி அடைய 167 நாட்கள் (~5 மாதங்கள்) ஆகும். இந்த சருகு மான்கள் காப்பிடங்களில் 14 வருடங்கள் வரை வாழ்வது அவதானிக்கபட்டுள்ளது. ஆனால் இயற்கையில் அவற்றின் ஆயுட்காலம் இன்னும் சரியாக தெரியவில்லை.

குறிப்புகள்
-----------

1. 1 2  Duckworth, J.W.; Timmins, R.; Semiadi, G. (2015). "*Tragulus javanicus*". *IUCN Red List of Threatened Species* **2015**: e.T41780A61978138. doi:10.2305/IUCN.UK.2015-2.RLTS.T41780A61978138.en.. பார்த்த நாள்: 12 November 2021.
2. ↑  பேராசிரியர் கே. கே. ராஜன், உலகில் உள்ள மான்கள் (நூல்) பக்கம்: 76-77, பதிப்பு: 1998, சூலை, கார்த்திக் பதிப்பகம், மேற்கு மாப்பலம், சென்னை, 33
3. 1 2  Facts about Lesser Mouse Deer (Tragulus javanicus) - Encyclopedia of Life. (n.d.). Encyclopedia of Life - Animals - Plants - Pictures & Information. Retrieved from
4. ↑  Kingdon, J. (1989). East African mammals : an atlas of evolution in Africa. London: Academic Press
**வெள்ளையாம்பட்டு சுந்தரம்** விழுப்புரம் மாவட்டம் வெள்ளையாம்பட்டில் பிறந்தவர் ஆவார்.

பன்முகம்
--------

சிறந்த தமிழ் ஆர்வலர், எழுத்தாளர், பேச்சாளர், பதிப்பாளர் என்ற நிலைகளில் பன்முகத் தன்மை வாய்ந்தவர். தன்னுடைய தொடர்ந்த வாசிப்பின் காரணமாக தமிழில் புலமை பெற்று விளங்கியவர்.  இவருக்கு ஒரு மகனும் மகளும் உள்ளனர்.

அறிஞர் தொடர்பு
--------------

க.அப்பாத்துரையார், வீ. முனிசாமி, தெ. பொ. மீனாட்சிசுந்தரம், அ. ச. ஞானசம்பந்தன், ம.பொ.சிவஞானம், வாணிதாசன், சுரதா உள்ளிட்ட பலருடன் பழகும் வாய்ப்பினைப் பெற்றவர். 1946இல் பகுத்தறிவாளரான இவர் கவிஞர் கண்ணதாசனின் உதவியாளராகவும், பல திரைப்படங்களுக்க உதவி இயக்குநராகவும், எழுத்தாளராகவும் பணியாற்றியுள்ளார். இரா.நாகசாமி, இரா. கலைக்கோவன், நடன. காசிநாதன், மா.சந்திரமூர்த்தி, ச.கிருஷ்ணமூர்த்தி ஆகிய அறிஞர்களோடு தொடர்பு கொண்டிருந்தவர்.

பதிப்புப்பணி
------------

1963இல் சேகர் பதிப்பகம் என்ற பதிப்பகத்தைத் துவக்கிய இவர், 1,100 நூல்களைப் பதிப்புத்துள்ளார். இவர் பதிப்புத்துள்ள நூல்களில் கல்வெட்டு, செப்பேடு, கோயில்கள் மற்றும் ஊர்களைப் பற்றியவை உள்ளிட்டவை அதிக எண்ணிக்கையில் காணப்படுகின்றன.  ஓலைச்சுவடி, கல்வெட்டுத் துறைகளில் ஈடுபாடு உடைய இவர் பொது மக்களின் நலனுக்காகப் புதிய கருத்தினைச் சொல்லும் நூலாசிரியர்களையும், நூல்களையும் தமிழுலகிற்கு அறிமுகப்படுத்தியவர் ஆவார்.  கல் சொல்லும் கதைகள் , பெரியாரின் புரட்சி முகங்கள் , குடந்தை என்.சேதுராமன் ஆய்வுக்கட்டுரைகள்  , சர்.பிட்டி.தியாகராயர் வாழ்வும் வாக்கும்  உள்ளிட்ட பல நூல்களை எழுதியுள்ளார்.

இறப்பு
------

இவர் 31 மே 2017 அன்று சென்னையில் இயற்கை எய்தினார்.

மேற்கோள்கள்
-----------

1. 1 2 3 4   தமிழ் ஆர்வலர் வெள்ளையாம்பட்டு சுந்தரம் மரணம், தினமலர், 1 சூன் 2017
2. ↑   பதிப்பாளர் வெள்ளையாம்பட்டு சுந்தரம் காலமானார், தினமணி, 2 சூன் 2017
3. ↑   "வீறிய மிக்க வெள்ளையாம்பட்டு", முனைவர் சாமி. ஜகத்ரட்சகன், வரலாற்று வாயில்கள், கவிமாமணி கல்லாடன், குழலி பதிப்பகம், பாண்டிச்சேரி, 2003
4. ↑  கன்னிமாரா பொது நூலகம்
[*தொடர்பிழந்த இணைப்பு*]
5. ↑   உடுமலை, பெரியாரின் புரட்சி முகங்கள், ஆய்வுக்கட்டுரை
6. ↑  "உடுமலை, குடந்தை என்.சேதுராமன் ஆய்வுக்கட்டுரைகள்". 2021-04-22 அன்று மூலம் பரணிடப்பட்டது. 2017-06-02 அன்று பார்க்கப்பட்டது.
7. ↑  ஆ.சிவசுப்பிரமணியன், திருமடைப்பள்ளியும், கருப்புக்கட்டியும், காலச்சுவடு, நவம்பர் 2014
[*தொடர்பிழந்த இணைப்பு*]
8. ↑  சர்.பிட்டி.தியாகராயர் வாழ்வும் வாக்கும், Tamil Bookz
[*தொடர்பிழந்த இணைப்பு*]

வெளியிணைப்புகள்
---------------

* மண்ணின் மைந்தர்கள், சுய மரியாதை இலக்கிய இமயம் வெள்ளையாம்பட்டு சுந்தரம் மறைந்தார், Tamils Guide, 1 சூன் 2017
[*தொடர்பிழந்த இணைப்பு*]
* சுயமரியாதை வீரர் வெள்ளையாம்பட்டு சுந்தரம் மறைந்தாரே! கி. வீரமணி இரங்கல், நக்கீரன், 1 சூன் 2017 பரணிடப்பட்டது 2018-01-21 at the வந்தவழி இயந்திரம்
* வெள்ளையாம்பட்டு சுந்தரம் வாசித்த கவிதை, பாவேந்தர் 125-ஆம் ஆண்டுநிறைவு விழாக் கவியரங்கம், பாவேந்தர் பாசறை, சென்னை, 29 ஏப்ரல் 2016
* பாரதியின் கவிதை, வெள்ளையாம்பட்டு சுந்தரம், தி இந்து, 7 டிசம்பர் 2013
**பயிர்ச்சுழற்சி** (*crop rotation*) என்பது ஒரே நிலத்தில் வெவ்வேறு பயிர்களை அடுத்தடுத்துப் பயிரிடும் முறையாகும். ஒரே பயிரைப் பயிரிடுவதால் களைச் செடிளின் ஆதிக்கம் அதிகமாகும். உழவு முறைகள் களைச் செடிகள் பரவுதலை இடையூறு செய்து, அவற்றைக் கட்டுப்படுத்த உதவும். இவ்வாறு பயிர் சுழற்சி களைகள் கட்டுப்பாட்டை எளிமையாக்குகிறது.
ஒரு குறிப்பிட்ட நிலத்தில் ஒரே வகையான பயிர்களைப் பயிரிடாமல் சுழற்சி முறையில் பயிரிட வேண்டும். இயற்கை வேளாண்மையின் முக்கிய அம்சம் பயிர் சுழற்சி முறை ஆகும். முதல் பருவத்தில் நெல், அடுத்த பருவத்தில் உளுந்து, அதற்கடுத்து பயறுவகைகள் என மாறி மாறி பயிரிடும் பயிர் சுழற்சி முறையினால் மண்ணின் வளம் கூடுகிறது.

பயிரின் வளத்தைத் தீர்மானிப்பது மேல் மண்ணாகும், மேலும் நிலத்தை சில நாட்கள் தரிசாக விடும் போது நிலம் புத்துயிர் பெறுகிறது. பல்லாயிரம் வருடங்களாகவே இந்த உத்தியை நம் முன்னோர்கள் கடைப்பிடித்து வந்துள்ளனர், இப்படி மண்ணைத் தரிசாக விடும் போது அம்மண்ணில் கொழிஞ்சி, அவுரி, கரந்தை உள்ளிட்ட செடிகள் முளைத்து ஈரத்தை நிலத்தில் தக்க வைக்கின்றன, மேலும் பயிர் விளைவிக்க அந்த மண்ணை உழும் பொழுது அச்செடிகளை நல்லதொரு உரமாக மாறுகின்றது.
பயறுவகைத் தாவரங்கள், தங்களுடைய வேர்களில் உள்ள வேர்முண்டுகளில் உள்ள கூட்டுயிர் வாழ்க்கை வாழும் பாக்டீரியாக்களின் உதவியுடன் வளிமண்டல நைட்ரசனை மண்ணில் நிலைப்படுத்தும் திறனைப் பெற்றுள்ளன. எடுத்துக்காட்டாக நெல் மற்றும் கோதுமை (இவற்றின் புரத உற்பத்திக்கு நைட்ரசன் தேவை. காற்றிலுள்ள நைட்ரசனை இவை நேரடியாக எடுத்துக்கொள்ள இயலுவதில்லை) போன்ற தாவரங்கள் மண்ணிலிருந்து நைட்ரஜனை உறிஞ்சுகின்றன. இழக்கப்பட்ட நைட்ரசனானது வேர்முளை கூட்டுயிர் வாழும் பாக்டீரியங்கள் கொண்ட தாவரங்களைப் பயிரிடுவதன் மூலம் இயற்கையாக ஈடுசெய்யப்படுகிறது. எ.கா. பட்டாணி, சோயா, மொச்சை ஆகியவை நெல் மற்றும் கோதுமை சாகுபடிக்குப் பிறகு பயிர் சுழற்சி முறையில் பயிர் செய்யப்படுகிறது.

பயிர்ச் சுழற்சியில் கிழங்கு வகைகளும் உள்ளடக்கப்படுகின்றன. இவை ஆழ ஊடுருவுவதனால் மண் வளம், வளியூட்டம் என்பன ஏற்படுகின்றன.

மேற்கோள்கள்
-----------

1. ↑
2. ↑
**பயிர் வகைகள்** உலகில் உள்ள விலங்கின வகைகள் போல எண்ணற்றவைகள் இருக்கின்றன. அவற்றுள் நமக்கு உபயோகமான தாவரங்கள் மட்டும் பயிரிடப்படுகின்றன. அவைகள் மனிதன் மற்றும் விலங்குகளுக்கு உணவாகப் பயன்படுகின்றன.

தானியப் பயிர்கள்
----------------

உணவுத் தேவைக்காக அதிக அளவில் சாகுபடி செய்யபடும் மாவுச்சத்தை கொண்ட பயிர்கள் தானியப் பயிர்கள் ஆகும்.

* நெல்
* கோதுமை
* பார்லி
* ஒட்ஸ்

மக்காச்சோளம்

சிறுதானியப் பயிர்கள்
--------------------

குறைந்த அளவு பரப்பளவில் பயிரிடப்படும் புல் வகை குடும்பத்தைச் சார்ந்த பயிர்கள்

* மக்காச்சோளம்
* கம்பு
* ராகி

திணை

குறு தானியப் பயிர்கள்
---------------------

வறட்சியைத் தாங்கி குறைந்த மழை பெய்யும் இடங்களில் பயிரிடப்படும் பயிர்கள்

* திணை
* சாமை
* வரகு
* குதிரைவாலி

பயறு வகைப் பயிர்கள்
-------------------

புரதச் சத்தைக் கொடுக்கக்கூடிய லெகூம் வகைப் பயிர்கள்

* துவரை
* அவரை
* உளுந்து
* மொச்சை

எண்ணெய் வித்துப் பயிர்கள்
-------------------------

கொழுப்புச் சத்தைக் கொண்டுள்ள பொருளாதார முக்கியத்துவம் வாய்ந்த பயிர்கள்

* நிலக்கடலை
* எள்
* தென்னை
* சூரியகாந்தி

மேற்கோள்கள்
-----------

1. ↑  முனைவர் ச.மோகன் (2015). *வேளாண் செயல்முறைகள்*. தமிழ்நாடு பாடநூல் கழகம்.
**ஃபுட் அண்ட் நியூட்ரிசியன் புல்லட்டின்** (Food and Nutrition Bulletin) என்பது ஆங்கிலத்தில் வெளிவரும் ஒரு காலாண்டு ஆய்விதழ் ஆகும். இது 1978 ஆம் ஆண்டில் டாக்டர் நெவின் எஸ். ஸ்கிரிம்ஷா என்பவரால் நிறுவப்பட்டு, சாக் பப்ளிகேசனால் வெளியிடுகிறது. அந்தப் ஆய்விதழானது கொள்கை பகுப்பாய்வு, அசல் அறிவியல், சமூக ஆய்வு, வளரும் நாடுகளில் மனித ஊட்டக்குறை மற்றும் ஊட்டச்சத்து தொடர்பான கல்வி மதிப்பீடுகள் போன்றவை குறித்து ஆய்வுகளை வெளியிடுகிறது. இது டஃப்ட்ஸ் பல்கலைக்கழகத்தில் ஃபிரட்மேன் பள்ளியில் ஊட்டச்சத்து அறிவியல் மற்றும் கொள்கை அமைந்துள்ள, நெவின் எஸ். ஸ்கிரிம்ஷா சர்வதேச ஊட்டச்சத்து அறக்கட்டளையின் அதிகாரப்பூர்வ வெளியீடு ஆகும்.

சுருக்கம் மற்றும் அடைவு
-----------------------

இந்த இதழானது *ஃபினான்ஸ் சயின்ஸ் அண்ட் டெக்னாலஜி* என்ற பிரிவில் உள்ள 128 பத்திரிகைகளில் 57 வது இடத்தைப் பெற்றுள்ளது. மேலும் "ஊட்டச்சத்து மற்றும் உணவுமுறை" என்ற பிரிவில் 81 பத்திரிக்கைகளில் 61 வது இடத்திலும் உள்ளது.

மேற்கோள்கள்
-----------


1. ↑  "Journals Ranked by Impact: Food Science and Technology". *2016 Journal Citation Reports*. Web of Science (Science ). Thomson Reuters. 2017.
2. ↑  "Journals Ranked by Impact: Nutrition and Dietetics". *2016 Journal Citation Reports*. Web of Science (Science ). Thomson Reuters. 2017.
**சேத் கார்லோ சாண்டிலர், இளையவர்** (*Seth Carlo Chandler, Jr.*, 16 செப்டம்பர் 1846 - 31 டிசம்பர் 1913) என்பவர் அமெரிக்க வானியலாளர் ஆவார்.

சேத் கார்லோ சாண்டிலர் மாசச்சூசெட்ஸ், போசுட்டன் நகரில் சேத் கார்லோ, மேரி ஆகியோருக்குப் பிறந்தார். இவர் தனது உயர்நிலைப்பள்ளி இறுதி ஆண்டில் ஃஆர்வார்டு கல்லூரி வான்காணகத்தைச் சேர்ந்த பெஞ்சமின் பெயிர்சு என்பவருக்குக் கணிதக் கணக்கீடுகளைச் செய்துள்ளார்.

இவர் ஆர்வார்டு கல்லூரியில் பயின்று 1861 இல் இளங்கலைப் பட்டம் பெற்றுள்ளார். பட்டப்படிப்பு முடிந்ததும், பெஞ்சமின் கூல்டு என்பவரிடம் உதவியாளராகப் பணிபுரிந்துள்ளார். அர்கெந்தீனா தேசிய வான்காணகத்தின் இயக்குநராகப் பணியேற்க கூல்டு சென்றபொது இவரும் அங்கிருந்து விலகினார். என்றாலும் ஆர்வார்டு கல்லுரி வான்காணகத்தில் இருந்தபடியே வானியலில் தொடர்ந்து பயில்நிலை வானியலாராக ஆய்வு செய்துள்ளார். பிறகு 1885 இல் இருந்து அவர் தனியாக ஆய்வு மேற்கொண்டுள்ளார்.

சாண்டிலர் புவிமுனைகளின் இருப்புமாற்றத்தையும் புவிமேற்பரப்பின் அகலாங்குப் புள்ளிகளின் மாற்றத்தையும் கண்டுபிடித்தார். 1891 இல் அகலாங்கு 428 நாள் சுழல்வட்டத்தில் 0.3 பாகை நொடியளவுக்கு மாறுவதாக அறிவித்தார். இம்மாற்றம் பிறகு "சாண்டிலர் தலையாட்டம்" (*Chandler wobble*) எனப்பட்டது.. இந்தத் துறையில் இவரது ஆய்வு ஏறத்தாழ முப்பது ஆண்டுகட்கு நீடித்துள்ளது.

சாண்டிலர் வானியற்புலத்தில் மாறுபடும் விண்மீன்கள் உட்பட பல பங்களிப்புகளை வழங்கியுள்ளார். இவர் தனித்து குறுமீன் வெடிப்பையும், T வடமுனைச் சுடர்வையும் கண்டுபிடித்துள்ளார். மேலும் ஒளிப்பிறழ்வு மாறிலியை இவர் துல்லியமாகக் கணித்துள்ளார். சிறுகோள்கள், வால்வெள்ளிகள் ஆகியவற்றின் வட்டணை அளபுருக்களையும் (Orbital parameters) கணித்துள்ளார்.

சாண்டிலருக்கு அரசு வானியற்கழகப் பொற்பதக்கம் 1896 இலும் ஜேம்சு கிரெய்கு வாட்சன் பதக்கம் 1894 இலும் வழங்கப்பட்டது. சாண்டிலர் என்று நிலாவில் உள்ள எரிமலைவாய் ஒன்று இவரது நினைவாகப் பெயரிடப்பட்டுள்ளது.

மேற்கோள்கள்
-----------

1. ↑  Hockey, Thomas (2009). *The Biographical Encyclopedia of Astronomers*. Springer Publishing. பன்னாட்டுத் தரப்புத்தக எண்:978-0-387-31022-0.. பார்த்த நாள்: ஆகத்து 22, 2012.

உசாத்துணை
---------

* "Latitude, How American Astronomers Solved the Mystery of Variation" by Bill Carter and Merri Sue Carter, Naval Institute Press, Annapolis, MD. 2002.

வெளி இணைப்புகள்
---------------

* Biography (National Academy of Sciences)
**ஸ்ரீ தெண்டாயுதபாணி கோயில்** சிங்கப்பூரில் டாங்க் வீதியில் (*Tank Road*) அமைந்திருக்கும் ஓர் இந்துக் கோயில் ஆகும். தென்கிழக்காசியாவிலேயே மிகப் பெரிய கோயிலாக இக்கோயில் உள்ளது.

வரலாறு
------

தமிழ்நாட்டின் புதுக்கோட்டை, இராமநாதபுரம் பகுதிகளைச் சேர்ந்த நாட்டுக்கோட்டை செட்டியார்களின் முயற்சியில் 1859 இல் கட்டப்பட்டது. ஒக்ஸ்லி எனும் மருத்துவரிடம் நிலத்தை வாங்கி கோயில் கட்டப்பட்டது. முருகப் பெருமானாகிய தண்டாயுதபாணியே மூலவராக இருக்கிறார். முதல் திருக்குட நன்னீராடு விழா ஏப்ரல் 4 1859 இல் நடந்தது. பின்னர் பெப்ரவரி 2, 1936 இலும், பின்னர் ஜூலை 7, 1955 இலும் கோயில் திருப்பணி நடந்து, நன்னீராட்டு விழாக்கள் நடைபெற்றன.

கருவறையின் நுழைவாயிலில் ஜம்பு விநாயகர் இடது புறமாகவும், இடும்பர் வலப்புறமாகவும் அமர்ந்திருக்கின்றனர். சிவன்,அம்பிகை இருவருக்கும் தனிதனிக் கருவறைக் கோயில்கள் இப்போதுள்ளன.

தண்டாயுதபாணி ஆலயத்தின் மூலவர் வேல் வடிவிலேயே அமைக்கப்பட்டுள்ளது. நாள்தோறும் நடைபெறும் நீராட்டு அபிஷேகம் வேலுக்கே செய்யப்படுகிறது.

சிவன்,அம்பிகையுடன் தண்டாயுதபாணி, நந்தி, தட்சிணாமூர்த்தி, சண்டேசுவர், வைரவர், அண்ணாமலையார், பிரம்மா, துர்க்கை, நவக்கிரங்கள் ஆகிய திருவுருவங்களும் உள்ளன. நடராசர் சிவகாமி செப்புத் திருமேனி உருவங்கள் தனியே
உள்ளன. இத்திருவுருவங்களுக்கு ஆகம முறைப்படி சிவாச்சாரியார்கள் பூசை செய்கின்றனர்.
தண்டாயுதபாணிக்குப் பண்டாரங்கள் பூசை செய்கின்றனர்.

சிறப்புகள்
----------

* மண்டபத்தூண்களில் முருகனின் அறுபடை வீடுகள் ஆறு சிலைகளாக செதுக்கப்பட்டுள்ளன.
* கோயிலின் விமானத்தைச் சுற்றியுள்ள 48 கண்ணாடி மாடங்களில் தெய்வச் சிற்பங்கள் பொறிக்கப்பட்டிருக்கின்றன.
* அலங்கார மண்டபச் சுவரில் பளிங்குக் கற்களால் அமைந்த வண்ண மயில் வடிவம் ஒன்றிருக்கிறது.
* ஆனந்தத் தாண்டவ நடராஜரும், மாணிக்கவாசகரும் சிவகாமி அம்மையும் கதை சிற்பங்களாகச் செதுக்கப்பட்டுள்ளனர்.

முக்கிய விழாக்கள்
-----------------

தைப்பூசம், நவராத்திரி, கந்த சஷ்டி, லெட்சார்ச்சனை ஆகிய விழாக்கள் சிறப்பாக இங்கு நடைபெறுகின்றன.

சமூகப்பணி
---------

திருமுறை வகுப்புகளும்,தேவார வகுப்புகளும் நடத்தப்படுகின்றன.

உசாத்துணை
---------

* ஸ்ரீ சிங்கப்பூர் தண்டாயுதபாணி கோயில் (சிங்கை கிருஷ்ணன் எழுதியது)
[*தொடர்பிழந்த இணைப்பு*]

வெளி இணைப்புகள்
---------------

* Chettiars' Temple Society
**சிங்கப்பெருமாள்கோயில் குடைவரை**, தமிழ்நாட்டின் காஞ்சிபுரம் மாவட்டத்தில் உள்ள சிங்கப்பெருமாள்கோயில் என்னும் ஊரில் அமைந்துள்ள ஒரு குடைவரை ஆகும். இவ்வூர் முற்காலத்தில் "நரசிங்க விண்ணகரம்" என அழைக்கப்பட்டதற்கான கல்வெட்டுச் சான்றுகள் உள்ளன. தற்காலத்திலும் மக்கள் வழிபடும் வைணவக் கோயிலாக இக்குடைவரைக் கோயில் உள்ளது.

அமைப்பு
-------

இக்குடைவரையின் மண்டபத்தில் முகப்பை அண்டி இரண்டு முழுத்தூண்களையும், இரண்டு அரைத் தூண்களையும் உள்ளடக்கிய தூண் வரிசை உள்ளது. இத்தூண்களின் மேற்பகுதியும், கீழ்ப்பகுதியும் சதுர வெட்டுமுகம் கொண்டனவாகவும் இடைப்பகுதி எண்கோணப்பட்டை வடிவிலும் உள்ளன. இவற்றின் மேல் போதிகை, உத்தரம் ஆகிய உறுப்புக்கள் காணப்படுகின்றன. மண்டபத்தின் பின்பக்கச் சுவரில் கருவறை குடையப்பட்டுள்ளது. கருவறையுள் திருமாலின் சிற்பம் உள்ளது. இக்குடைவரையில் வாயிற்காவலர் சிற்பங்களோ, வேறு சிற்பங்களோ இல்லை.

தொடர்ந்து வழிபாட்டுக்குரிய கோயிலாக இது இருப்பதால், தேவைக்கேற்பப் பிற்காலத்தில் இக்குடைவரையை அண்டிப் பல கட்டுமானங்கள் அமைக்கப்பட்டுள்ளன.

கல்வெட்டுக்கள்
--------------

இக்குடைவரையின் தூண்களில் கல்வெட்டுக்கள் காணப்படுகின்றன. இவற்றில் ஒன்று முதலாம் இராசராசன் காலத்தைச் சேர்ந்தது. இவ்வூரின் பெயரை நரசிங்க விண்ணகரம் எனக் குறிப்பிடும் இக்கல்வெட்டு, இவ்வூரின் பெயரால் இங்குள்ள இறைவரையும் "நரசிங்க விண்ணகரத் தேவர்" என்கிறது.

மேற்கோள்கள்
-----------

1. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 57, 58
2. ↑  இராசவேல், சு. சேஷாத்திரி, அ. கி. 2000. பக். 58
National Design Centre, Singapore 2021 ஆகத்து மாதத்தில் சிங்கப்பூர் தேசிய வடிவமைப்பு மையம்.
 முன்னாள் புனித அந்தோனியார் கன்னிமடத்தில் இப்போது தேசிய வடிவமைப்பு மையம் உள்ளது. சிங்கப்பூர் வடிவமைப்பு மன்றத்தின் தலைமையகம் இங்கே செயல்படுகிறது. 
சிங்கப்பூர் **தேசிய வடிவமைப்பு மையம்** (*National Design Centre*) சிங்கப்பூரின் பிராசு பாசா -சாலையில் அமைந்துள்ளது. இந்த வளாகம் சிங்கப்பூரில் உள்ள அனைத்து வடிவமைப்புகளுக்கும் ஒரு மைய புள்ளியாகும். மேலும், இது வடிவமைப்பாளர்கள் மற்றும் வணிகர்கள் தங்கள் தயாரிப்புகளை வெளிப்படுத்தவும், கருத்துக்களை பரிமாறிக் கொள்ளவும் வேலை செய்யவும் கூட ஏற்றதொரு இடமாகும்.  இம்மையம் அதன் கண்காட்சிகள் மற்றும் நிகழ்ச்சிகள் மூலம் வடிவமைப்பு பற்றி அறிந்து கொள்ள பொதுமக்களை அழைக்கிறது.

மையத்தில் இரண்டு காட்சியகங்களும், ஐடிஏ ஆய்வகம் , பொருட்கள் வடிவமைப்பு ஆய்வகம் மற்றும் முன்மாதிரி ஆய்வகம் உள்ளிட்ட மூன்று வடிவமைப்பு ஆய்வகங்களும் உள்ளன  

முன்னாள் புனித அந்தோனியார் கன்னி மடத்தின் 120 ஆண்டுகள் பழமையான வளாகத்தை தேசிய வடிவமைப்பு மையம் ஆக்கிரமித்துள்ளது. இரண்டாம் உலகப் போருக்கு முந்தைய மூன்று எழில்படுக் கலை தொகுதிகள் மற்றும் ஒரு போருக்குப் பிந்தைய நவீன தொகுதி ஆகியவற்றைக் கொண்ட பாதுகாக்கப்பட்ட கட்டிடங்களின் மறுசீரமைப்பு மற்றும் தகவமைப்பு மறுபயன்பாடு ஆகியவற்றுடன் தேசிய வடிவமைப்பு மையத்தின் வளர்ச்சி உள்ளடங்கியுள்ளது. 

பொருளாதார மேம்பாட்டு வாரியத்தின் கீழ் 2003 ஆம் ஆண்டில் உருவாக்கப்பட்ட சிங்கப்பூர் வடிவமைப்பு மன்றத்திற்கும் தேசிய வடிவமைப்பு மையம் இடம் அளித்துள்ளது. இம்மன்றமே வடிவமைப்புத் துறையை உருவாக்குகிறது. மேலும் சிங்கப்பூரின் புதுமைக்கும் வளர்ச்சிக்கும் வடிவமைப்பைப் பயன்படுத்த இம்மன்றம் உதவுகிறது. நாட்டு மக்களின் வாழ்க்கையை மேம்படுத்தி சிறப்பாகவும் மாற்றுகிறது.

மேற்கோள்கள்
-----------

1. ↑  "National Design Centre". Travelfish. 8 January 2015 அன்று பார்க்கப்பட்டது.
2. ↑  "Prototyping lab at National Design Centre launched". Channel NewsAsia. 3 December 2014. Archived from the original on 29 December 2014.. பார்த்த நாள்: 29 December 2014.
3. ↑  "New facility to help aspiring designers, inventors and firms turn ideas into products". 3 December 2014.. பார்த்த நாள்: 29 December 2014.
4. ↑  "National Design Centre". YourSingapore. 8 January 2015 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***சிங்கப்பூர் தேசிய வடிவமைப்பு மையம்***   
என்பதின் ஊடகங்கள் உள்ளன. 

* சிங்கப்பூர் வடிவமைப்பு மன்றம் பரணிடப்பட்டது 2021-10-05 at the வந்தவழி இயந்திரம்
* தகவல் தொடர்பு மற்றும் தகவல் அமைச்சகம்
* ஐடிஏ ஆய்வக திட்டங்கள்
பற்சட்ட இருப்புப் பாதை லாமெல்லா முறை பற்சட்டத்தை பயன்படுத்துதல்.
பற்சட்ட மற்றும் பற்சக்கரம் இயங்கும் முறை.
ஓர் **பல் தொடருந்து, பற்சட்ட மற்றும் பற்சக்கர தொடருந்து** அல்லது **பற்சட்ட இருப்புப் பாதை** எனக் குறிப்பிடப்படுவது வழமையான இருப்புப் பாரைகளுக்கிடையே பற்களுடைய பற்சட்டம் அமைந்த இருப்புப் பாதை வழிகள் அல்லது வழியைப் பயன்படுத்தும் தொடருந்துகளாகும். இத்தகைய தொடருந்து ஒன்று அல்லது மேற்பட்ட பற்சக்கரங்களைக் கொண்டு கீழுள்ள பற்சட்டத்தில் சரியாகப் பதிந்து செல்லும். இவ்வகை அமைப்பு கூடுதல் சரிவுள்ள மலைப்பாதைகளில் தொடருந்துகள் சென்றுவர ஏதுவாகின்றன. 

ஷ்நீபெர்க் பற்சட்ட இருப்புப்பாதை இயக்கி,சாய்ந்த கொதிகலனுடன்,சமநிலை பாதையில்.
பெரும்பாலான பற்சட்ட தொடருந்துகள் மலைப்பகுதி தொடருந்துகள் ஆகும். இருப்பினும் கூடுதல் சரிவுகள் கொண்ட நகர்பகுதி தொடருந்துகளிலும் டிராம் வண்டிகளிலும் சில நேரங்களில் பயனாகின்றன.

இவ்வகையான முதல் இருப்புப் பாதை இங்கிலாந்தின் மேற்கு யார்க்சயரின் லீட்ஸ் மற்றும் மிடில்டன் இடையேயான மிடில்டன் தொடருந்துவில் அமைக்கப்பட்டது. 1812ஆம் ஆண்டு நீராவி இயக்கி மூலமாக முதல் வணிக போக்குவரத்து துவங்கியது.

மலைப்பாதை ஒன்றில் அமைக்கப்பட்ட முதல் இருப்புப் பாதை அமெரிக்காவின் நியூ ஹாம்சையரில் 1868ஆம் ஆண்டு *மவுண்ட் வாஷிங்கடன் காக் இரயில்வே*யால் இயக்கப்பட்டது. இந்தியாவில் நீலகிரி மலை இரயில் பாதை 1899ஆம் ஆண்டு *மதராஸ் இரயில்வே* நிறுவனத்தால் தமிழகத்தில் துவக்கப்பட்டு இன்றும் நாளுக்கு இருமுறை மேட்டுப்பாளையத்திற்கும் ஊட்டிக்கும் இடையே இயக்கப்பட்டு வருகிறது.

மேற்கோள்கள்
-----------

1. ↑  Jehan, David (2003). *Rack Railways of Australia* (2nd. Edition ). Illawarra Light Railway Museum Society. பன்னாட்டுத் தரப்புத்தக எண்:0-9750452-0-2.

புற இணைப்புகள்
--------------

விக்கிமீடியா பொதுவகத்தில்,  
 ***Cog railway***   
என்பதின் ஊடகங்கள் உள்ளன. 

* Liste der Zahnradbahnen (செருமன் மொழி)
* RAIL-INFO SWITZERLAND
* Mount Washington Railway Company
சின்னம்சின்னம்
**உறந்தைராயன் குடிக்காடு அரசு மேனிலைப் பள்ளி,** தஞ்சாவூர் மாவட்டத்தின் ஒரத்தநாடு வட்டத்தில், உறந்தைராயன் குடிக்காடு என்னும் கிராமத்தில் அமைந்துள்ளது. இப் பள்ளி 1962 ஆம் ஆண்டு தொடங்கப்பட்டு, ஐம்பது ஆண்டுகள் நிறைவுற்று, பொன்விழா ஆண்டு நிறைவுற்றது. சுற்றியுள்ள ஊர்களைச் சேர்ந்தவர்கள் இப்பள்ளியில் பயில்கின்றனர்.

வரலாறு
------

1962இல் தொடக்கப்பள்ளி கட்டிடத்தில் 9 ஆம் வகுப்பு தொடங்கப்பட்டது. உறந்தைராயன் குடிக்காடு ஊர் நலன் வளர்ச்சிக் கழக படிப்பகத்தின் ஒரு பகுதியில் தலைமை ஆசிரியர் அலுவலகமும், மற்றொரு பகுதியில் 9 - ஆம் வகுப்பும் இயங்கின. 1963 -இல் உயர்நிலைப் பள்ளி தொடக்க விழாவை காமராசர் தலைமை ஏற்று தொடக்கி வைத்தார். முன்னாள் குடியரசு தலைவர் ஆர். வெங்கட்ராமன் கலந்து கொண்டார்.

உறந்தைராயன் குடிக்காட்டு ஊர் நலன் வளர்ச்சிக் கழகத்தினரின் முயற்சியாலும், பெற்றோர் ஆசிரியர் கழகம் சார்பில் கிடைத்த நன்கொடையாலும் கீற்றுக் கொட்டகைகள் அமைக்கப்பட்டு வகுப்புகள் நடந்தன. தரையில் அமர்ந்து மாணவர்கள் பயின்றனர்,
சுந்தரமூர்த்தி தற்போதைய தலைமையாசிரியராக இருக்கிறார்.

இணைப்புகள்
----------

* பள்ளியின் தளம்
[*தொடர்பிழந்த இணைப்பு*]
**அரசு மேல்நிலைப்பள்ளி மண்ணவேளாம்பட்டி** (*Government Higher Secondary School Mannavelampatty*) இந்தியாவின் தமிழ்நாட்டில் புதுக்கோட்டை மாவட்டம், அன்னவாசல் ஒன்றியத்தில் அமைந்துள்ளது. புதுக்கோட்டையிலிருந்து மணப்பாறை செல்லும் வழியில் 17 கி.மீ தொலைவில் இப்பள்ளி அமைந்துள்ளது.

நிர்வாகம்
---------

இப்பள்ளி தமிழ்நாடு அரசின் பள்ளிக்கல்வித்துறையின் கீழ் செயல்படுகிறது. புதுக்கோட்டை மாவட்ட முதன்மைக்கல்வி அலுவலர் இப்பள்ளியைக் கண்காணிக்கும் உயர் அலுவலர் ஆவார்.

தேசிய பசுமைப் படை
-----------------

1000 மரங்கள் கொண்ட இப்பள்ளி தேசிய பசுமை படைத் திட்டத்தில் சிறந்த பள்ளி என்று பரிசு பெற்று உள்ளது. மரங்களை வளருங்கள் என்பதை விட மரங்களோடு வளருங்கள் என்ற உயரிய நோக்கத்தோடு இப்பள்ளி குழந்தைகள் வளர்கின்றனர். இப்பள்ளியில் சந்தனம், வேம்பு, புங்கை, வாகை போன்ற மரங்கள் வளர்க்கப்படுகின்றன.

மாணவர் திறமைகள்
---------------

இப்பள்ளியில் பயிலும் மாணவர்கள் அறிவியல் கண்காட்சிகளில் பங்குபெற்று பரிசுகளைப் பெற்றுள்ளனா். அரசு நடத்தும் பொதுத் தேர்வுகளில் இப்பள்ளி மாணவர்கள் சிறந்த அளவில் தேர்ச்சி பெற்று வருகின்றனர்

மேற்கோள்கள்
-----------

1. ↑
2. ↑
3. ↑  "ஆசிரியர்களை பாராட்டி சீர் எடுத்து வந்து அசத்திய பொதுமக்கள்". தினத்தந்தி.. பார்த்த நாள்: 6 May 2023.
**அரசு மருத்துவக் கல்லூரி, நாகப்பட்டினம்** (*Government Medical College, Nagappatinam*) என்பது தமிழ்நாட்டின் நாகப்பட்டினம் மாவட்டத்தில் புதிதாக 2021-2022 கல்வி ஆண்டு முதல் செயல்படும் அரசு மருத்துவக் கல்லூரி ஆகும். நாகப்பட்டினம் மாவட்டத்தில் அரசு மருத்துவக் கல்லூரி அமைத்திட, நாகப்பட்டினம் அருகே உள்ள ஒரத்தூரில் 60.04 ஹெக்டேரில் ரூபாய் 366.8 கோடி செலவில் கட்டுமான பணிகள் நடைபெற்று வந்தன. இதன் பணிகள் முடிவடைந்தை அடுத்து இக்கல்லூரிக்கு தேசிய மருத்துவ ஆணையம் மாணவர் சேர்க்கைக்கு அனுமதி வழங்கியது. இந்நிலையில் சனவரி 12, 2022 அன்று இந்தியப் பிரதமர் நரேந்திர மோதி காணொலி காட்சிமூலம் இக்கல்லூரியினைத் திறந்து வைத்தார். நடப்பு கல்வியாண்டு முதல் இளநிலை மருத்துவ மாணவர் சேர்க்கை நீட் தேர்வு மதிப்பெண் அடிப்படையில் நடைபெறுகிறது. ஆண்டு ஒன்றிற்கு 150 மாணவர் வீதம் சேர்த்துக்கொள்ளப்படுவர்.

மேற்கோள்கள்
-----------

1. ↑  "நாகப்பட்டினம் ஒரத்தூரில் - மருத்துவக் கல்லூரி கட்டுமான பணியைடிசம்பருக்குள் முடிக்க வேண்டும் : ஆய்வுக்குப் பின் ஆட்சியர் உத்தரவு". *Hindu Tamil Thisai*. 2022-01-13 அன்று பார்க்கப்பட்டது.
2. ↑  "Government Medical Colleges Inagurated" (in English). *The Hindu* (Tiruchirapalli): p. 5. 12.01.2022.
**அரசு ராசா மிராசுதார் மருத்துவமனை** (*Government Raja Mirasdar Hospital*) இந்தியாவின் தமிழ்நாடு மாநிலத்தில் உள்ள தஞ்சாவூரில் அமைந்துள்ளது. 1876 ​​ஆம் ஆண்டு நிறுவப்பட்ட இந்த அரசு மருத்துவமனை தஞ்சாவூர், திருவாரூர், நாகப்பட்டினம், திருச்சி, புதுக்கோட்டை, பெரம்பலூர், அரியலூர், கடலூர், கரூர் மற்றும் அதன் புறநகர்ப் பகுதிகள் உள்ளிட்ட பல்வேறு அண்டை மாவட்டங்களுக்கு மருத்துவச் சேவைகளை வழங்கி வருகிறது.

வரலாறு
------

1878 ஆம் ஆண்டில், தஞ்சை ஆட்சியர் திரு. என்றி சல்லிவன் தாமசு, தஞ்சை மாவட்ட மக்களின் தேவைகளைப் பூர்த்தி செய்வதற்காக தஞ்சையில் ஒரு மருத்துவமனையைக் கட்ட முடிவு செய்தார். அவர் தஞ்சை-மராட்டிய இராணியான காமாட்சி அம்பா பாயிடம் உதவி கோரினார். மருத்துவமனை கட்டுவதற்காக ஆங்கிலேயர்களுக்கு இராணி 40-ஏக்கர் நிலத்தை நன்கொடையாக அளித்தார். தஞ்சை ராச குடும்பத்தின் தொண்டு நிறுவனம் ரூ. 30,000. தொகையை அன்பளிப்பாக வழங்கியது.

மருத்துவமனை கட்டுவதற்கான நன்கொடையை அளிக்க தஞ்சையின் பிரபல மிராசுதர்களை ஆட்சியர் தொடர்பு கொண்டார். திருப்பனந்தாள் ஆதீனம் ராமலிங்கத் தம்பிரான், பொறையார் நாடார் தோட்டத்தைச் சேர்ந்த தவசுமுத்து நாடார், கபிசுதலம் தோட்டத்தைச் சேர்ந்த துரைசாமி மூப்பனார், பூண்டி தோட்டத்தைச் சேர்ந்த வீரையா வாண்டையார் ஆகியோர் தாராளமாக நன்கொடை அளித்து மருத்துவமனையை கட்டினார்கள். 

ராசா குடும்பத்தினர் மற்றும் மிராசுதார்கள் இருவரிடமிருந்தும் நன்கொடை பெறப்பட்டதால், மருத்துவமனைக்கு "ராச மிராசுதார் மருத்துவமனை" என்று பெயரிடப்பட்டது.

மேற்கோள்கள்
-----------

1. ↑  "அரசு ராசாமிராசுதார் மருத்துவமனை". 24 February 2022 அன்று பார்க்கப்பட்டது.
2. ↑  "தஞ்சை அரசு மருத்துவமனையில் அதிகரித்து வரும் பிரசவங்கள்". *DailyThanthi.com*. 2022-02-24 அன்று பார்க்கப்பட்டது.
3. ↑  புலவர், செ. இராசு (1987). *தஞ்சை மராட்டியர் கல்வெட்டுகள்*. பக். 41. பன்னாட்டுத் தரப்புத்தக எண்:81-7090-077-8.
4. ↑  Srinivasan, G. (14 March 2019). "Royals, landlords behind RMH ophthalmology department". *Deccan Chronicle* (ஆங்கிலம்).
5. ↑  "Poraiyar Nadar Estate's Philanthropy Services". *Nadars.in*.
**முக்தா எஸ். சுந்தர்** (Muktha S. Sundar) என்பவர் ஒரு இந்திய திரைப்பட இயக்குநர் மற்றும் ஒளிப்பதிவாளர் ஆவார். இவர் பெரும்பாலும் தமிழ்ப் படங்களில் பணியாற்றியுள்ளார். திரைப்பட தயாரிப்பாளர் முக்தா சீனிவாசனின் மகனான இவர், *கோடை மழை* (1986) படத்தை முதன்முதலில் இயக்கினார். பின்னர் *சின்ன சின்ன ஆசைகள்* (1989) *எதிர்காற்று* (1990) மற்றும் *வேதாந்த தேசிகா ஹா என்ற சமஸ்கிருதத்த படங்களில் பணியாற்றினார்.*

தொழில்
------

திரைப்பட இயக்குனரும் தயாரிப்பாளருமான முக்தா சீனிவாசனின் மகனான சுந்தர் தனது தந்தையின் தயாரிப்பில் *கோடை மழை* (1986) படத்தின் மூலம் இயக்குநராக அறிமுகமானார்.  சுந்தர் அமெரிக்க திரைப்பட நிறுவனத்தில் ஒளிப்பதிவில் படிப்பை முடித்திருந்தார், மேலும் அவரது தந்தையின் தயாரிப்புகளான *கதாநாயகன்* (1988), *வாய்க் கொழுப்பு* (1989) மற்றும் *பிரம்மச்சாரி* (1992) உள்ளிட்ட படங்களில் ஒளிப்பதிவாளராக பணியாற்றினார்.   பின்னர் *சின்ன சின்ன ஆசைகள்* (1989), *எதிர்காற்று* (1990) மற்றும் விக்ரம் முன்னணி பாத்திரத்தில் நடித்த கண்களின் வார்த்தைகள் (1989) ஆகிய பங்களை இயக்கினார். 

நகைச்சுவை பரபரப்பு திரைப்படமான *பத்தாயிரம் கோடி* (2013) திரைப்படத்தின் மூலம் சுந்தர் திரைத்துறைக்கு மீண்டும் வந்தார், இதில் துருவ் பண்டாரி மற்றும் விவேக் ஆகியோர் முக்கிய கதாபாத்திரங்களில் நடித்தனர். இந்த படத்தின் தயாரிப்பானது 2011 இன் பிற்பகுதியில் தொடங்கி, 2013 சனவரியில் 2013 வெளிவந்தது. 

சுந்தர் தற்போது துஷ்யந்த் ஸ்ரீதர் நடிக்கும் சமஸ்கிருதத்த படமான வேதாந்த தேசிகா ஹே என்ற படத்தை 2018 நிறைவு செய்துள்ளார். | url =  }} </ref>

திரைப்பட வரலாறு
---------------

| ஆண்டு | திரைப்படம் | குறிப்புக்கள் |
| --- | --- | --- |
| 1986 | *கோடை மழை* |  |
| 1989 | *சின்ன சின்ன ஆசைகள்* |  |
| 1990 | *எதிர்காற்று* |  |
| 1998 | *கண்களின் வர்தைகள்* |  |
| 2013 | *பத்தாயிரம் கோடி* |  |
| 2018 | *வேதாந்த தேசிகா ஹா* |  |

குறிப்புகள்
-----------

1. ↑  "Producer Muktha Srinivasan to sue Kamal?". The New Indian Express. 2012-10-25. 2015-07-23 அன்று பார்க்கப்பட்டது.
2. ↑  "Songs to keep you singing". The Hindu. 2012-12-28. 2015-07-23 அன்று பார்க்கப்பட்டது.
3. ↑  "Mukta S Sundar back with Pataayiram Koti - The Times of India". Timesofindia.indiatimes.com. 2011-11-06. 2015-07-23 அன்று பார்க்கப்பட்டது.
கயிற்றுவழி
கயிற்றுவழி
**கயிற்றுவழி** என்பது இரு இடங்களுக்கிடையில் கயிற்றைக் கட்டி, அதன் வழியாகப் பொருள்களை அனுப்புவதற்குக் **கயிற்று வழி**(Rope way) எனப்பெயர். இது 2000 ஆண்டுகளுக்கு முன்பிருந்தே பயன்பட்டு வருகிறதெனத் தெரிகின்றது.

=== பயன்கள் ===ஆழமான பள்ளத்தாக்குகளையும், செங்குத்தான குன்றுகளையும், சுழியுள்ள ஆழமான நீரோட்டத்தையும் கடக்க கயிற்று வழி பயன்படுகின்றது.

### வகைகள்

கயிற்று வழி, 

* ஒற்றைக் கயிற்றுவழி,
* இரட்டைக்கயிற்று வழி

என இருவகைப்படும்.

#### ஒற்றைக் கயிற்று வழி

ஒற்றைக் கயிற்று வழியில் இரு இடங்களுக்கு நடுவில் ஒரு நீண்ட கயிறு இருக்கும். அதன் இருமுனைகளும் இரு இடங்களில் சுமார் 8அடி விட்டமுள்ள பற்சக்கரங்கள் கொண்ட இயக்கும் உருளையில் பொருத்தப்பட்டிருக்கும். இரண்டு இடங்களுக்கும் நடுவே கம்பிகள் பொருத்தப்பட்ட பல தாங்கும் மரங்கள் இருக்கும். கம்பிகளுக்கு மேலே கயிறு செல்லும். கயிற்றில் Λ-வடிவ சேணத்துடன் கூடிய கொக்கிகள் இருக்கும். அதில் கொள்கலன்கள் தொங்கும். உருளைகள் சுற்றும் போது சராசரி மணிக்கு 6 கிலோமீட்டர் வேகத்தில் பளுவைத் (சுமையை) தூக்கிக் கொண்டு கயிறு இயங்கும்.

#### இரட்டைக் கயிறு வழி

இரட்டைக் கயிறு வழியில் ஒரு கயிறு நிலையானது இயங்காது. இதில் கொள்கலங்கள் தொங்கும். கொள்கலத்தை மட்டும் இழுக்கும் மற்றொரு கயிறு உண்டு. இக்கயிறு ஒற்றைக்கயிற்று வழியில் இருப்பதுபோல இயங்கும். இதில் ஒரு டன் எடையுள்ள பொருளையும் மணிக்கு 10 கிலோ மீட்டர் வேகத்தில் ஓரிடத்திலிருந்து மற்றோரிடத்திற்குக் கொண்டு செல்லலாம்.

#### மேற்கோள்கள்

* "குழந்தைகள் கலைக் களஞ்சியம்",1992, சென்னை:தமிழ் வளர்ச்சிக் கழகம்.

#### வெளி இணைப்புகள்

1. 
2. 
3.
**இரத்தனகோசின் இராச்சியம்** (*Rattanakosin Kingdom*, தாய் மொழி: อาณาจักรรัตนโกสินทร์) என்பது தாய்லாந்து வரலாற்றில் அல்லது சியாமில் நான்காவதும், தற்போதைய தாய்லாந்தின் மரபுவழி ஆட்சி மையமும் ஆகும். இவ்விராச்சியம் பாங்காக்கைத் தலைநகராகக் கொண்டு 1782 ஆம் ஆண்டில் உருவாக்கப்பட்டது. இதன் காலம் 1932 இல் சியாம் புரட்சியை அடுத்து முடிவுக்கு வந்தது.

இரத்தனகோசின் இராச்சியத்தின் ஆதிக்கம் கம்போடியா, லாவோஸ், பர்மாவின் சான் மாநிலங்கள், மலாய் இராச்சியங்களின் சில பகுதிகள் வரை பரவியிருந்தது. இவ்விராச்சியம் சக்கிரி அரச மரபைச் சேர்ந்த முதலாம் இராமா (பிரா புத்தயோத்துஃபா சூலாலோக்) மன்னரால் நிறுவப்பட்டது. இதன் முதல் பாதிக் காலகட்டத்தில் இராச்சியத்தின் அதிகாரம் பலப்படுத்தப்பட்டது. மியான்மர், வியட்நாம், லாவோசு நாடுகளுடன் இக்காலப்பகுதியில் அடிக்கடி மோதல்கள் இடம்பெற்று வந்தன. இரண்டாவது பாதியில், பிரித்தானியா, பிரான்சு ஆகிய குடியேற்றவாத வல்லரசுகளுடனான மோதல்கள் இடம்பெற்றன. இதன் போது சியாம் தென்கிழக்காசிய நாடுகளில் இவ்வல்லரசுகளின் பிடியின் வீழாத ஒரேயொரு நாடாகத் திகழ்ந்தது.

உள்நாட்டில் இரத்தனகோசின் இராச்சியம் மேற்கத்திய நாடுகளுடனான தொடர்புகளுடன் உருவாக்கப்பட்ட வரையறுக்கப்பட்ட எல்லைகளுடன்.ஒரு நவீன மையப்படுத்தப்பட்ட தேசிய நாடாக வளர்ந்தது. வெளிநாட்டு வர்த்தகத்தின் அதிகரிப்பு, அடிமை முறையை ஒழித்தல் மற்றும் வளர்ந்து வரும் நடுத்தர வர்க்கத்திற்கு முறையான கல்வியை விரிவுபடுத்துதல் ஆகியவற்றால் குறிப்பிடத்தக்க பொருளாதார மற்றும் சமூக முன்னேற்றம் ஏற்பட்டது. இருப்பினும், கணிசமான அரசியல் சீர்திருத்தங்களைச் செயல்படுத்தத் தவறியதால் 1932 ஆம் ஆண்டில் புரட்சி மேற்கொள்ளப்பட்டது. இதனையடுத்து, முழுமையான முடியாட்சி கைவிடப்பட்டு, அரசியலமைப்பு முடியாட்சி நாட்டில் ஏற்பட்டது.

மேற்கோள்கள்
-----------

1. 1 2  "Rattanakosin Period (1782 -present)". GlobalSecurity.org. 7 November 2015 அன்று மூலம் பரணிடப்பட்டது. 1 November 2015 அன்று பார்க்கப்பட்டது.

* Greene, Stephen Lyon Wakeman. *Absolute Dreams. Thai Government Under Rama VI, 1910–1925*. Bangkok: White Lotus, 1999

| * பா
* உ
* தொ
 தாய்லாந்து இராச்சியங்கள் |
| --- |
| இராச்சியங்கள் | 
* அயூத்தியா இராச்சியம்
* இரத்தனகோசின் இராச்சியம்
* சபாக் இராச்சியம்
* சுகோத்தாய் இராச்சியம்
* தோன்புரி இராச்சியம்
* சக்ரி வம்சம்
* சயாம்
* தாய்லாந்து இராச்சியம்

 |
| இராச்சியங்கள்தொடர்பானஇடங்கள் | 
* பண்டைய சயாம்

 |